הסינגל הראשון מתוך האלבום, "Tell Him" (דואט עם ברברה סטרייסנד) יצא לאור בארצות הברית ב-7 באוקטובר 1997. כיוון שלא הופץ על גבי תקליטור, לא היה יכול השיר להיכנס אל מצעד הבילבורד הוט 100. למרות זאת, גרסתו הפיזית של השיר הופצה ב-31 באוקטובר 1997 בגרמניה וב-3 בנובמבר 1997, בשאר רחבי אירופה ואוסטרליה, שם הפך ללהיט. השיר כבש את צמרת המצעד שבהולנד ואף נכנס אל העשיריות הפותחות באירלנד, בריטניה, צרפת, איטליה, ספרד, שווייץ, נורווגיה ואוסטרליה. השיר קיבל את תואר הפלטינה בהולנד ובלגיה ואת תואר הזהב בצרפת, בריטניה, אוסטרליה, שווייץ ונורווגיה. ביפן, "Be the Man" הופץ ב-13 בנובמבר 1997, הגיע אל המקום ה-24 במצעד השירים הרשמי של המדינה, ואף זכה שם לתואר הפלטינה. בין ה-5 ל-8 בדצמבר 1997, יצא לאור "The Reason", כסינגל השלישי מתוך האלבום במספר מדינות באירופה. השיר התברג מחוץ לעשירייה הפותחת בבריטניה, אירלנד ובלגיה.
"My Heart Will Go On" מתוך פסקול הטיטניק, נשלח לרדיו ארצות הברית ב-25 בנובמבר 1997, ויצא שם כסינגל ב-10 בפברואר 1998. בשבוע צאתו כבש השיר את פסגת מצעד השירים האמריקאי, שם שהה בצמרת במשך שבועיים. איגוד תעשיית ההקלטות האמריקאי העניק לשיר את תואר הזהב ובאפריל 2012, נודע כי מכירותיו במדינה עומדות על 1,791,000 מיליון עותקים. השיר יצא כסינגל בגרמניה ב-5 בדצמבר 1997, ובסמוך לכך גם באוסטרליה. בשאר המדינות הוצא השיר בינואר 1998. בצרפת הופץ השיר כאיי-סייד של "The Reason". בבריטניה, "My Heart Will Go On" יצא לאור ב-9 בפברואר 1998. השיר הפך ללהיט בינלאומי כאשר הופיע במקום הראשון ב-30 מצעדים, מכר למעלה מ-18 מיליון עותקים, ואף הפך לשיר השמיני הנמכר ביותר בכל הזמנים, ולשיר הנמכר ביותר בשנת 1998.
"To Love You More" יצא לאור כסינגל השלישי מתוך האלבום בעולם ובארצות הברית יצא כסינגל שיווקי ב-5 במאי 1998 ובעקבות כך, לא היה יכול להיכנס אל מצעד הבילבורד הוט 100.
קידום.
בארצות הברית, סלין דיון החלה לקדם את האלבום כאשר ביצעה את השיר "Let's Talk About Love" בתוכנית הטלוויזיה "בוקר טוב אמריקה", בנובמבר 1997. בסמוך לכך, יצא השיר "Immortality", בשיתוף עם הבי ג'יז. בדצמבר 1997, הופיעה דיון עם "My Heart Will Go On" בשתי תוכניות הטלוויזיה "רוזי אודונל שואו", "טונייט שואו", ובמופע הצדקה של קרן החירום הבינלאומית של האומות המאוחדות לילדים, שהתקיים בניו יורק. ב-14 בדצמבר 1997, נכחה דיון בהקרנת הבכורה של "טיטניק", שהפך לימים לסרט הקולנועי הרווחי ביותר בכל הזמנים למשך עשור. בינואר 1998, הופיעה דיון עם "My Heart Will Go On" ו-"Let's Talk About Love", בתוכנית "Today", וב-"אופרה וינפרי". מאוחר יותר, הופיעה דיון עם "My Heart Will Go On", בטקס פרסי גראמי ה-40 ובטקס פרסי אוסקר ה-70. באפריל 1998, הופיעה עם "Treat Her Like a Lady", ביחד עם דיאנה קינג ובראונסטון בטקס פרסי "Essence". מאוחר יותר באותו החודש, ביצעה דיון את "My Heart Will Go On" ו-"The Reason", ביחד עם קרול קינג בסיבוב ההופעות "VH1 Divas", שאירח בתוכו גם את אריתה פרנקלין, מריה קארי, גלוריה אסטפן ושאניה טוויין. במאי 1998, הוציאה את "To Love You More" מחדש כסינגל החמישי מתוך האלבום. במקור, נכלל השיר באלבום The Colour of My Love.
דיון אף קידמה את האלבום במדינות נוספות ברחבי העולם כדוגמת קנדה, שם ביצעה בנובמבר 1997, את "Let's Talk About Love" ,"When I Need You" ו-"Treat Her Like a Lady" בתוכנית טלוויזיה מקומית. באותו החודש, הופיעה עם "The Reason" בתוכנית הטלוויזיה ההולנדית "Kanjer Surprise". בדצמבר 1997, ביצעה את אותו השיר בתוכנית "The Lottery Show", ואת "The Reason" ו-"My Heart Will Go On" בתוכנית טלוויזיה בריטית. בסמוך לכך, הופיעה עם שוב עם "The Reason" באיטליה ובצרפת.
ב-21 באוגוסט 1998, יצאה דיון לסיבוב ההופעות השמיני שלה, "Let's Talk About Love World Tour", שהחל בבוסטון, ארצות הברית. היא הופיעה בצפון אמריקה עד סוף 1998, אסיה בתחילת 1999 וצפון אמריקה בשנית, בין מרץ לאפריל 1999. היא אף קיימה מספר מופעים באירופה בין יוני ליולי 1998. מופעים רבים שהיו צריכים להתקיים באירופה במאי וביוני 1999, בוטלו כאשר בעלה של דיון, רנה אנג'ליל, אובחן כחולה בסרטן העור. באוגוסט וספטמבר 1999, הוציאה את אלבום ההופעה Au cœur du stade, ואת אלבום הוידאו Au cœur du stade באירופה וקנדה.
Let's Talk About Love / Falling into You / A New Day Has Come
Let's Talk About Love / Falling into You / A New Day Has Come (בעברית: בוא נדבר על אהבה / נופלת לרגליך / יום חדש בא) הוא מארז תקליטורים של הזמרת הקנדית סלין דיון. מארז התקליטורים יצא לאור ב-29 באוקטובר 2007.
ב-29 בספטמבר 2009, הוא יצא לאור מחדש בשם: The Collection, וב-26 ביולי 2010, יצא לאור מחדש בפעם השלישית, בשם Original Album Classics.
רקע.
המארז מכיל את שלושת אלבומי האולפן המצליחים ביותר בקריירה של דיון: Let's Talk About Love ,Falling into You ו-A New Day Has Come. האלבומים נמצאים במארז יוקרתי אשר כולל גם חוברת תמונות עם 16 עמודים.
הגרסה של Let's Talk About Love, אשר מופיעה במארז כוללת את הגרסה האמריקאית של האלבום ואת שתי הגרסאות הרגילות של שני האלבומים האחרים.
הצלחה מסחרית ומיקומים במצעדים.
במצעד האלבומים הקנדי הגיע מארז התקליטורים אל המקום ה-97, ובבלגיה אל המקום ה-20 במצעד האלבומים הבלגי של ולוניה. בבריטניה הגיע אל המקום ה-106 במצעד האלבומים הבריטי, ובשוודיה אל המקום ה-3. בסקוטלנד הגיע אל המקום ה-95, ובאירופה למקום ה-74 במצעד האלבומים האירופאי בזכות הצלחתו בשוודיה.
בשוודיה האלבום הגיע למעמד זהב עם מכירות של 20 אלף עותקים והפך לאלבום ה-41 הנכמר ביותר במדינה לשנת 2008. גם בנורווגיה מארז התקליטורים זכה להצלחה כאשר הגיע למקום ה-5 במצעד האלבומים הנורווגי.
מוהנא פארס
שייח' מוהנא פארס הוא איש חינוך ואיש דת דרוזי, סמנכ"ל וראש מינהל חינוך טכנולוגי. ממייסדי בית הספר הדרוזי למדעים בירכא, הנחשב לבית הספר התיכון הטוב בישראל במדדי משרד החינוך.
ביוגרפיה.
פארס נולד בשנת 1960 בכפר חורפיש. ממונה על החינוך הדרוזי והצ'רקסי בישראל, המזכירות הפדגוגית, משרד החינוך.
למוהנא פארס תואר ראשון במתמטיקה ותואר שני בניהול מערכות חינוך, מאוניברסיטת חיפה.
בוגר מחזור י' של מכון מנדל למנהיגות ובוגר מחזור א' בתוכנית אדוות של ארגון מעוז 2017.
בשנת 1993 הקים בחורפיש, כפר מגוריו, בית ספר יסודי-קהילתי, דבר שהיווה חידוש במקום. כמנהל בית ספר זה קיבל בשנת 1997 את פרס החינוך של נשיא המדינה, ויחד עם בית הספר כולו זכה בפרס האלוף תמרי למצוינות בחינוך בשנת 1998.
בשנת 2002, הקים וניהל את בית הספר הדרוזי למדעים, ירכא, העמותה לבית הספר למדעים.
ב-2003 עם סיום לימודיו במכון מנדל למנהיגות השתלב פארס במשרד החינוך, בו שימש חבר בצוות יישום דו"ח שושני, ולאחר מכן היה אחראי על שעות הוראה ושכר מורים במינהל כלכלה ותקציבים של משרד החינוך. בין השנים 2009–2015, היה פארס ממונה על החינוך הדרוזי והצ'רקסי.
ב-2014 מונה למתכלל התוכנית לקידום מתמטיקה ומצוינות מדעים ומשנת 2015 מכהן כמנהל אגף בכיר לתוכניות לאומיות. התוכנית לקידום לימודי מתמטיקה לבגרות ברמה של חמש יחידות אותה מקדם פארס, העלתה את שיעור הניגשים לבחינה במידה משמעותית בתוך שנים מעטות ועל כך נבחר לאחד מ-100 האנשים המשפיעים.
בחודש יולי 2019 מונה השייח פארס ליועץ בכיר של שר החינוך, הרב רפי פרץ. מספטמבר 2019 ועד מאי 2020, ניהל פארס גם את האגף לחינוך מבוגרים במשרד החינוך.
בחודש ספטמבר 2021 מונה פארס לסמנכ"ל במשרד החינוך, ולראש המינהל לחינוך טכנולוגי.
אלכסיס קאופמן
ווקי-טוקי
ווקי טוקי
הקסטריגון
הקסטריגון (שם מדעי: Hexatrygon bickelli) הוא מין של דג סחוס מסדרת הטחנאים והוא המין היחיד במשפחה הקסטריגוניים (Hexatrygonidae). מין זה מצוי סביב מי האזור האינדו-פסיפי מדרום אפריקה עד הוואי, אך הוא לא נצפה לעיתים קרובות, בעיקר ליד חופים מבודדים. הוא צולל לעומק 500–1,120 מטר.
ההקסטריגון הוא מין המקורב לטריגונאים, אך התפצל מהם לפי המחקרים באמצע תקופת האאוקן. ייחודו של מין זה בשישה פתחי זימיו הבולטים, לעומת 5 אצל רוב דגי הסחוס.
הבטאי בעל חוטם מחודד ארוך הממולא בג'לטין, פה מלא שיניים חדות ו"כנפי" עור איתם הוא שוחה מעל פני המים. צבעו חום-כחלחל ולבן מלמטה והוא חסר קשקשים. אורכו של בטאי זה מגיע ל-1.7 מ' אצל הנקבה הגדולה ביותר שתועדה. כמו הרבה מיני בטאים גם מין זה משריץ צאצאים חיים (עד 5 בכל השרצה).
ההקסטריגון הוא טורף הניזון מדגי גרם, סרטנים ומיני רכיכות בעומק הים, בדרך כלל סביב הקרקעית. פיו הבולט עוזר לו לחטוף מהר טרף המצוי בקרבתו.
הקסטריגוניים
יצחק דמיאל
יצחק שווייגר-דמיאל (תרנ"ב, 1892 - ח' בשבט תשל"ב, 24 בינואר 1972) היה סופר ומורה עברי. כתב את סיפור הילדים המפורסם שמלת השבת של חנה'לה.
ביוגרפיה.
יצחק דמיאל נולד בשם יצחק שוַוייגֶר, בראדומישל להוריו נחמה וצבי אריה. קיבל חינוך מסורתי בחדר ובישיבה, וכן לימודים כלליים בגימנסיה באודסה ובאוניברסיטת מוסקבה. לפני עלייתו ארצה עסק בהוראה בוורשה, בצ'נסטוכוב, בגימנסיה של מאיר בלבן בלבוב ובלודז'. בלודז' ערך את העיתון לנוער "צפרירים" עד הגיליון הארבעה עשר.
דמיאל עלה לישראל ב-1920, ובתחילת ימיו בארץ שימש כמורה בין פועלי "גדוד-העבודה" בכביש טבריה-צמח, אחר כך עבד בחברת החשמל.